**Vedtægter for Alternativets Lokalforening i Rudersdal kommune**

***Vedtaget på den stiftende generalforsamling i Rudersdal d. 24. september 2015***

***Godkendt af Nordsjællands bestyrelse d.***

**§ 1. Navn og tilhørsforhold**

Stk. 1. Foreningens navn er: Alternativets Lokalforening i Rudersdal kommune, herefter i vedtægterne omtalt som ”lokalforeningen”.

Stk. 2. Foreningens hjemsted er Rudersdal Kommune.

**§ 2. Vedtægternes rangorden**

Stk. 1. Alternativets landsvedtægter har ved tvivlsspørgsmål forrang for storkredsens og lokalforeningens vedtægter

**§ 3. Formål for Alternativet**

Stk. 1. Alternativets formål er at arbejde for en seriøs bæredygtig omstilling som en international politisk 4. sektor-organisation herunder et parti. Den bæredygtige omstilling skal både løses videnskabeligt, teknologisk, økonomisk, politisk m.m., men også humanitært gennem dybere empatisk kontakt til os selv og hinanden. Derfor vil Alternativet fremme levende demokratiske og bæredygtige fællesskaber, hvor det enkelte menneske alene eller sammen med andre har mulighed for at udforske og udfolde sit talent, sine drømme og ambitioner til gavn for sig selv og verden.

Stk. 2. Alternativet vil som en 4. sektor-organisation geninvestere den akkumulerede viden og det økonomiske overskud til kontinuerligt at fremme organisationens formål.

**Stk. 3 Formål for Alternativet Rudersdal**

Rudersdal kommune er en naturskøn kommune i Nordsjælland med mange ressourcer. Vi har dermed et ansvar, der skal løftes

Vi vil fremme:

- social, miljømæssig- og økonomisk bæredygtighed i Rudersdal

- positiv dialog mellem alle lokale borgere gennem åbenhed og lydhørhed

- formidlingen af Alternativets værdigrundlag

**§ 4. Manifest**

Stk. 1. Danmark det bedste land for verden

ALTERNATIVET ER EN POLITISK IDÉ om personlig frihed, social værdighed og levende, bæredygtige fællesskaber. Et håb. En drøm. En længsel efter mening, betydning og medmenneskelige relationer. Alternativet er et svar på det, der sker i verden i dag. Rundt om os. Med os.

ALTERNATIVET ER ET OPRÅB mod den kynisme, mangel på gavmildhed og hakken nedad, som trives i vores samfund.

ALTERNATIVET ER ET POSITIVT MODSPIL. En lyst til at komme med reelle og seriøse svar på den miljø- og ressourcekrise, kloden står midt i. En krise som for hver dag forværrer vores egne såvel som vores børn og børnebørns muligheder for et godt, rigt og meningsfuldt liv.

ALTERNATIVET ER NYSGERRIGHED efter at udvikle vores lokalsamfund, byer og nationer. Vi vil selv tage vare på økonomien og de demokratiske beslutninger. På vores arbejdspladser og i de lokalområder, hvor vores liv leves. Uden at miste det globale udsyn og ansvaret for at finde fælles løsninger sammen med vores naboer. Også dem, der bor på den anden side af kloden.

ALTERNATIVET ER SAMARBEJDE. Vi ved, at private virksomheder alene ikke kan løse problemerne. Det kan offentlige institutioner heller ikke. Og det kan NGO-bevægelserne heller ikke. Derfor skal vi opfinde helt nye koblinger og samarbejdsmodeller, hvor vi bruger det bedste fra det private, det offentlige og NGO’erne.

ALTERNATIVET ER ÅBENHED efter at afprøve nye idéer og skabe løsninger, der virker. Alternativet er også tænksomhed. Efter at forstå komplekse sammenhænge og modstå fristelsen i forsimplede argumenter og behagelige illusioner.

ALTERNATIVET ER MOD til at se problemerne lige i øjnene. Men også mod på den fremtid, vi skal være fælles om. Alternativet er også humor. Uden humor ingen kreativitet. Uden kreativitet ingen gode idéer. Uden gode idéer ingen skaberkraft. Uden skaberkraft intet resultat.

ALTERNATIVET ER ALLEREDE VIRKELIGHED. Rundt om på kloden bliver der lige nu skabt helt nye institutionstyper, virksomhedsformer og sociale netværk. Om det er i København, Seoul, Durban eller Rio. Enkeltvis synes de måske ikke af så meget, men tilsammen er der tale om en livskraftig global forandringsbølge.

ALTERNATIVET ER FOR DIG som kan mærke, at noget er sat i bevægelse. Som fornemmer, at noget nyt er ved at afløse det gamle. En anden måde at se demokrati, vækst, arbejdsliv, ansvar og livskvalitet på. Det er alternativet.

**§ 5. Medlemmer i lokalforeningen**

Stk. 1. Medlemskab af Alternativer Rudersdal opnås, som medlem af Alternativer og ved bopæl i Rudersdal Kommune.

**§ 6. Bestyrelsen**

Stk. 1. Lokalforeningen ledes af en bestyrelsen på 5 til 8 medlemmer inklusiv, forperson, kasserer og næstforperson. Der må vælges op til 2 suppleanter.

Stk. 2. Bestyrelsen konstituere sig selv med en froperson, kasserer og næstforperson.

Stk. 3. Lokalforening bestyrelsen skal være medlemmer af Alternativet.

Stk.4. Bestyrelse vælges for 1 år ad gangen og kan genvælges.

Stk. 5. Der skal mindst afholdes 3 bestyrelsesmøder om året, og de er som udgangspunkt åbne.

Stk. 6. Lokalforeningsbestyrelsesmedlemmer skal være medlemmer af partiet og have betalt kontingent.

Stk. 7. Et medlem kan ikke både bestride folkevalgt tillidspost samt sidde i lokalforeningsbestyrelsen. Såfremt en lokalforeningsbestyrelsesmedlem bliver folkevalgt, skal personen træde ud af bestyrelsen og den højest rangerede (ud fra antal stemmer) suppleant indtræder.

Stk. 8. Hvert lokalforeningsbestyrelsesmedlem har en stemme. Ved fravær kan lokalforeningsbestyrelsesmedlemmer afgive stemme ved skriftlig fuldmagt til et andet bestyrelsesmedlem vedr. konkrete beslutningspunkter på dagsordenen.

Stk. 9. Lokalforeningsbestyrelsen er beslutningsdygtig, når 50% personer er til stede, fysisk, digitalt (online) eller ved fuldmagt, inklusiv enten forperson eller næstperson.

Stk. 10. Hvis forkvinden/manden trækker sig fra lokalforeningsbestyrelsen, bliver næstforperson konstitueret som forperson. Der indkaldes den højest rangerede suppleant, og bestyrelsen konstituerer sig selv med ny næstforperson.

**§ 7. Opstilling af kandidater**

Stk. 1. Lokalforeningen har ansvaret for opstilling af kandidater til kommunalbestyrelsen.

Stk. 2. Opstilling af kandidater til kommunalbestyrelsen sker ved et ekstraordinært Årsmøde, der skal ske inden fristen for opstilling af kandidater til kommunalbestyrelsen

Stk. 3. Kandidater til kommunalbestyrelsen skal meddele sin kandidatur senest 2 uger før det ekstraordinære Årsmøde.

**§ 8. Lokalforeningens Årsmøde**

Stk. 1. Lokalforeningens øverste myndighed er årsmødet, der afholdes hvert år inden udgangen af september måned og indkaldes med mindst 4 ugers varsel ved personlig mail til de medlemmer der har bopæl i Rudersdal kommune, og annonceres ved opslag på facebookgruppen: Alternativet i Rudersdal.

Stk. 2. Alle medlemmer fysisk fremmødte, digitalt (online) eller ved fuldmagt, og som ikke er i restance med kontingent, er stemmeberettigede og valgbare.

Stk. 3. Dagsorden for årsmødet skal som minimum indeholde:

1.      Valg af dirigent.

2.      Valg af stemmetællere og referent.

3.      Bestyrelsens beretning for lokalforeningen.

4.      Fremlæggelse af regnskab til godkendelse.

5.      Behandling af forslag fra medlemmer.

6.      Valg af:

a) lokalforenings bestyrelsen samt optil 2 suppleanter.

b) Ekstern revisor ved behov

7.      Eventuelt.

Stk. 4.  Forslag der ønskes behandlet på årsmødet, skal være fremsendt til bestyrelsen senest 2 uger før mødet afholdes.

Stk. 5.  Medlemmer, der ønsker at kandidere til bestyrelsen, skal meddele deres kandidatur til bestyrelsen senest 2 uger før årsmødet.

Stk. 6.  Alle forslag udsendes til medlemmerne senest 1 uge før mødets afholdelse.

**§ 9. Ekstraordinært Årsmøde**

Stk. 1. Ekstraordinært årsmøde afholdes efter bestyrelsens beslutning, eller når 3/4 af medlemmerne forlanger det.

Stk. 2. Indkaldelsen skal ske med minimum 2 ugers varsel med angivelse af dagsorden. Bestyrelsen indkalder senest 4 uger efter at have modtaget begæring herom, eller senest 4 uger efter at beslutningen er truffet i bestyrelsen med angivelse af dagsorden.

**§ 10. Tegning af Lokalforeningen**

Stk. 1 Lokalforeningen tegnes af forperson og næstforperson.

Stk. 2. Bestyrelsen er at betragte som direkte forbindelsesled mellem lokalpolitikere, medlemmer af Alternativet Rudersdal og Nordsjællands storkreds.

**§ 11. Revision af vedtægter**

Stk. 1. Lokalforeningen skal inden for maksimum 2 år revidere disse vedtægter for at sikre, at de skaber det fornødne fundament for lokalforeningens udvikling.

Stk. 2. Ændring i nærværende vedtægter kan ske på et årsmøde med 2/3 stemmeflertal.

**§ 12. Organisationskultur**

Stk. 1. Alt arbejde i lokalforeningen skal foregå i overensstemmelse med Alternativets værdier: Empati, Mod, Gennemsigtighed, Ydmyghed, Humor, Generøsitet

Stk. 2. Lokalforeningen skal tilstræbe størst mulig mangfoldighed alle lokalforenings arbejdsgrupper.

Stk. 3. Lokalforeningen skal altid tilstræbe at leve op til 6 debatdogmer:

Vi vil gøre opmærksom på både fordele og ulemper.

Vi vil lytte mere, end vi vil tale, og vi vil møde vores politiske modstandere der, hvor de er.

Vi vil fremhæve de værdier, som ligger bag vores argumenter.

Vi vil indrømme, når vi ikke kan svare på et spørgsmål og indrømme, hvis vi har taget fejl.

Vi vil være nysgerrige overfor alle dem, vi samtaler og debatterer med.

Vi vil åbent og sagligt argumentere for, hvordan Alternativets politiske visioner kan nås.

**§ 13. Hæftelse**

Stk. 1 Lokalforeningen hæfter alene med de midler, den har til rådighed. Foreningens medlemmer, herunder bestyrelsen, hæfter ikke personligt for foreningens forpligtelser og har ikke krav på nogen del af foreningens midler.

**§ 14. Opløsning af lokalforeningen**

Stk. 1 Alternativet Rudersdal kan opløses, når det med 2/3 af de afgivne stemmer vedtages på et årsmøde.

**§ 15. Afstemninger og valg**

Stk.1. Valg af personer til tillidsposter, der rækker ud over det enkelte møde, skal altid ske skriftligt eller digitalt

Stk. 2. Ved alle valg stemmes der antalsmæssigt på halvdelen af det antal kandidater, der skal vælges plus én. Hvis et ulige antal kandidater skal vælges, rundes der op (stadig plus en).

Stk. 3. Afstemninger der ikke indebærer valg af personer til tillidsposter, afholdes skriftligt hvis et medlem ønsker det.

Stk. 4. Alle afstemninger afgøres ved almindelig stemmeflerhed med mindre andet er angivet.

Stk. 5. Ved fredsvalg klapper man, som udgangspunkt kandidaterne ind.

**§ 16. Vedtægternes ikrafttræden**

Stk 1. Disse vedtægter og eventuelle vedtægtsændringer træder i kraft efter behandling på lokalforeningens årsmøde og efter godkendelse fra bestyrelse i Alternativet i Nordsjælland.

Stk 2. I fald Storkredsbestyrelse ikke kan godkende vedtægterne skal der indkaldes til et ekstraordinært årsmøde.

Stk. 3 En repræsentant fra storkredsens bestyrelse kan inviteres til det ekstarordinære årsmøde for at begrunde den manglende godkendelse.